Spłiwë czôłenkama to w òstatnim czasu corôz barżi pòwszechné rozegracje òrganizowoné na kaszëbsczich rzékach: Wda, Słupia, Redënia, Wierzësa. Bierzą w nich ùdzél turiscë, ale téż mieszkańcë Kaszëb. Taczi spłiw béł téż òrganizowóny przez Młodëch Kaszëbów, chtërny spłiw czôłenkama sparłãczëlë z rozkòscérzanim kaszëbsczégò jãzëka. Wôrt je zaùważëc, że kaszëbsczi spłiw czôłenkama nie béł pòjedińczim wëdarzenim òrganizowónym przez Młodëch Kaszëbów w kaszëbsczim jãzëkù. Młodi wszëtczé zéńdzenia i rozegracje prowadzą w tim nôrodnim jãzëkù dążąc do tegò bë kaszëbsczi jãzëk w codniowim żëcym béł wëzwëskiwóny.